
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 190 

15 Σεπτεμβρίου 2008 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

128. Προσαρμογή της ελληνικής νομοθεσίας στην 
Οδηγία 2005/71/ΕΚ της 12ης Οκτωβρίου 2005, 
σχετικά με την ειδική διαδικασία εισδοχής υπη¬ 
κόων τρίτων χωρών για σκοπούς επιστημονικής 


έρευνας. 1 

129. Σύσταση Δημστικσύ Ιδρύματος με το όνομα 
«Ίδρυμα Δημήτρη Κιτσίκη» στο Δήμο Ζωγράφου 
του Νομού Αττικής. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 128 
Προσαρμογή της ελληνικής νομοθεσίας στην Οδηγία 

2005/71/ΕΚ της 12ης Οκτωβρίου 2005, σχετικά με την 

ειδική διαδικασία εισδοχής υπηκόων τρίτων χωρών 

για σκοπούς επιστημονικής έρευνας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του ν. 1338/1983 (ΦΕΚ 
Κ 34), όπως αυτό αντικαταστάθηκε με το άρθρο 65 
του V. 1892/1990 (ΦΕΚ Α' 101), και του άρθρου 4 του 
V. 1338/1983, όπως αυτό αντικαταστάθηκε με το άρθρο 
6 παράγραφος 4 του ν. 1440/1984 (ΦΕΚ Α' 70) και τελι- 
κώς τροποποιήθηκε με το άρθρο 48 του ν. 3427/2005 
(ΦΕΚ Α' 312). 

2. Τα άρθρα 48 και 90 του Κώδικα Νομοθεσίας για 
την Κυβέρνηση και τα κυβερνητικά όργανα, όπως κωδι- 
κοποιήθηκε με το άρθρο πρώτο του π.δ. 63/2005 (ΦΕΚ 
Α'98). 

3. Την Οδηγία 2005/71/ΕΚ του Συμβουλίου της 12ης 
Οκτωβρίου 2005 σχετικά με ειδική διαδικασία εισδσ- 
χής υπηκόων τρίτων χωρών για σκοπούς επιστημονικής 
έρευνας (ΕΕ ί 289/3.11.2005). 

4. Το γεγονός ότι από τις διατάξεις του παρόντος 
δεν προκαλείται δαπάνη σε βάρσς του κρατικού προ¬ 
ϋπολογισμού. 

5. Την υπ’ αριθ. 184/2008 γνωμοδότηση του Συμβουλίου 
της Επικρατείας, με πρόταση των Υπουργών Εσωτερι¬ 
κών, Οικονομίας και Οικονομικών, Εξωτερικών, Ανάπτυ¬ 


ξης, Εθνικής Παιδείας και Θρησκευμάτων, και Απασχό¬ 
λησης και Κοινωνικής Προστασίας, αποφασίζουμε: 

ΚΕΦΑΛΑΙΟ I 
ΓΕΝΙΚΕΣ ΔΙΑΤΑΞΕΙΣ 

Άρθρο 1 (άρθρο 1 Οδηγίας) 

Σκοπός 

Σκοπός του παρόντος είναι η προσαρμογή της ελ¬ 
ληνικής νομοθεσίας προς την Οδηγία 2005/71/ΕΚ του 
Συμβουλίου της 12ης Οκτωβρίου 2005 «σχετικά με ειδική 
διαδικασία εισδοχής υπηκόων τρίτων χωρών για σκο¬ 
πούς επιστημονικής έρευνας» (ΕΕ ί 289 της 3.11.2005), η 
οποία ορίζει τους όρους εισόδου και διαμονής ερευνη¬ 
τών από τρίτες χώρες στα κράτη μέλη για διάστημα που 
υπερβαίνει τους τρεις μήνες, με σκοπό να υλοποιήσουν 
ερευνητικό σχέδιο στο πλαίσιο συμβάσεων υποδοχής 
με ερευνητικούς οργανισμούς. 

Άρθρο 2 (άρθρο 2 Οδηγίας) 

Ορισμοί 

Για τον σκοπό του παρόντος Προεδρικού Διατάγμα¬ 
τος, νοούνται ως: 

α) «υπήκοος τρίτης χώρας», κάθε πρόσωπο που δεν 
είναι πολίτης της Ένωσης κατά την έννοια του άρθρου 
17 παράγραφος 1 της Συνθήκης, 

β) «έρευνα», η πρωτότυπη εργασία που αναλαμβάνε¬ 
ται με συστηματικό τρόπο για να αυξηθεί το σύνολο 
των γνώσεων, συμπεριλαμβανομένης της γνώσης του 
ανθρώπου, του πολιτισμού και της κοινωνίας, καθώς 
και η χρησιμοποίηση αυτού του συνόλου γνώσεων για 
νέες εφαρμογές, 

γ) «ερευνητικός οργανισμός», κάθε ιδιωτικός ή δημό- 
σισς οργανισμός που πραγματοποιεί έρευνα και έχει 
εγκριθεί για τους σκοπούς του παρόντος σύμφωνα με 
την εθνική νομοθεσία, 

δ) «ερευνητής», ο υπήκοος τρίτης χώρας, ο οποίος 
διαθέτει κατάλληλο τίτλο τριτοβάθμιας εκπαίδευσης 
που δίνει πρόσβαση σε διδακτορικά προγράμματα, και 
ο οποίος επιλέγεται από ερευνητικό οργανισμό για να 
υλοποιήσει ερευνητικό σχέδιο για το οποίο απαιτείται 
ο ανωτέρω τίτλος, 

ε) «άδεια διαμονής», κάθε άδεια που φέρει τη μνεία 
«ερευνητής», η οποία εκδίδεται από τις ελληνικές αρχές 
και επιτρέπει τη νόμιμη διαμονή υπηκόου τρίτης χώρας 
στην Ελληνική Επικράτεια, σύμφωνα με το άρθρο 1 πα¬ 
ράγραφος 2 στοιχείο α) του κανονισμού (ΕΚ) υπ’ αριθμ. 

1030/2002 του Συμβουλίου της 13ης Ιουνίου 2002 «Για 
την καθιέρωση αδειών διαμονής ενιαίου τύπου για τους 
υπηκόους τρίτων χωρών» (ΕΕ 1_ 157/15.6.2002). 

Άρθρο 3 (άρθρο 3 Οδηγίας) 

Πεδίο Εφαρμογής 

1. Το παρόν εφαρμόζεται στους υπηκόους τρίτων 
χωρών που ζητούν να τους επιτραπεί η είσοδος και 
η διαμονή στην Ελληνική Επικράτεια πρσκειμένου να 
πραγματοποιήσουν έρευνα. 

2. Το παρόν δεν εφαρμόζεται: 

α) στους υπηκόους τρίτων χωρών, οι οποίοι διαμένουν 
στην Ελλάδα ως αιτούντες διεθνή πρσστασία ή στο 
πλαίσιο καθεστώτων προσωρινής προστασίας, 

β) στους υπηκόους τρίτων χωρών, οι οποίοι αιτού- 
νται να διαμείνουν στην Ελλάδα υπό την ιδιότητα του 
σπουδαστή κατά την έννοια της Οδηγίας 2004/114/ΕΚ 
σχετικά με τις προϋποθέσεις εισδοχής υπηκόων τρίτων 
χωρών με σκοπό τις σπουδές, την ανταλλαγή μαθητών, 
την άμισθη πρακτική άσκηση ή την εθελοντική υπηρεσία, 
πρσκειμένου να διεξάγουν έρευνα για την απόκτηση 
διδακτορικού διπλώματος, 

γ) στους υπηκόους τρίτων χωρών, η απέλαση των 
οποίων έχει ανασταλεί, 

δ) σε περίπτωση απόσπασης ερευνητή από ερευνη¬ 
τικό οργανισμό κράτους μέλους της Ένωσης σε άλλο 
ερευνητικό οργανισμό στην Ελλάδα. 

Άρθρο 4 (άρθρο 4 Οδηγίας) 

Ευνοϊκότερες διατάξεις 

1. Το παρόν ισχύει υπό την επιφύλαξη ευνοϊκότερων 
διατάξεων που προκύπτουν: 

α) από διμερείς ή πολυμερείς συμφωνίες που συνά- 
πτονται μεταξύ της Κοινότητας ή της Κοινότητας και 
των κρατών μελών της αφενός, και ενός ή περισσοτέ¬ 
ρων τρίτων χωρών αφετέρου, 

β) από διμερείς ή πολυμερείς συμφωνίες που συνά- 
πτονται μεταξύ της Ελληνικής Δημοκρατίας ή περισσο¬ 
τέρων κρατών μελών και ενός ή περισσοτέρων τρίτων 
χωρών. 

2. Οι αρμόδιες ελληνικές αρχές διατηρούν τη δυνα¬ 
τότητα να θεσπίζουν ή να διατηρούν πιο ευνοϊκές δι¬ 
ατάξεις για τα πρόσωπα στα σπσία εφαρμόζεται το 
παρόν. 

ΚΕΦΑΛΑΙΟ II - ΕΡΕΥΝΗΤΙΚΟΙ ΟΡΓΑΝΙΣΜΟΙ 

Άρθρο 5 (άρθρα 5 και 7 Οδηγίας) 

Έγκριση ερευνητικού οργανισμού 

1. Κάθε ερευνητικός οργανισμός ο οποίος πρόκειται να 
υποδεχθεί ερευνητή σύμφωνα με τη διαδικασία εισόδου 
και διαμονής που ορίζεται στο παρόν, πρέπει να έχει 
προηγουμένως εγκριθεί για το σκοπό αυτό, σύμφωνα 
με τη σχετική νομοθεσία. 

2. Η έγκριση ερευνητικού οργανισμού χορηγείται από 
τη Γ ενική Γ ραμματεία Έρευνας και Τ εχνολογίας του 
Υπουργείου Ανάπτυξης (ΓΓΕΤ). 

3. Δημάσιοι ερευνητικοί οργανισμοί, ή άλλοι αντί¬ 
στοιχοι ερευνητικοί φορείς του δημάσιου τομέα, ή τα 
ν.π.ι.δ. που εποπτεύονται από δημόσια αρχή, καθώς και 
αναγνωρισμένα Ανώτατα Εκπαιδευτικά Ιδρύματα (ΛΕΙ), 
δηλαδή Πανεπιστήμια και Τεχνσλογικά Εκπαιδευτικά 
Ιδρύματα (ΤΕΙ), θεωρούνται εγκεκριμένοι φορείς για τις 
ανάγκες του παρόντος Προεδρικού Διατάγματος. 

4. Ιδιωτικοί φορείς προκειμένου να λάβουν έγκριση, 
υποβάλλσυν αίτηση συνοδευάμενη απά τα ακόλουθα 
δικαιολογητικά: 


ί) Καταστατικό του φορέα στο οποίο τεκμηριώνεται 
η ύπαρξη Τμήματος Έρευνας και Ανάπτυξης 

ϋ) Τεκμηρίωση των ερευνητικών δραστηριοτήτων του 
φορέα και των δαπανών για δραστηριότητες έρευνας 
και τεχνολογίας, όπως προκύπτουν από τα αιτήματα 
του φορέα για εφαρμογή φορολογικών εκπτώσεων για 
δαπάνες έρευνας και τεχνολογίας, σύμφωνα με το ν. 
3296/2004 (ΦΕΚ Λ' 253/14.12.2004). 

ϋί) Επαρκή τεκμηρίωση της αναγκαιότητας απασχό¬ 
λησης ερευνητών τρίτων χωρών. 

5. Τα ανωτέρω δικαιολογητικά υποβάλλονται στη 
ΓΓΕΤ, απά την οποία και αξιολογούνται. Σε περίπτωση 
θετικής αξιολάγησης χορηγείται έγκριση διάρκειας 5 
ετών. 

6. Όλοι οι ερευνητικοί οργανισμοί υποχρεούνται να 
υποβάλουν στη ΓΓΕΤ βεβαίωση ότι σε περίπτωση που 
ένας ερευνητής παραμείνει παρανόμως στην Ελληνική 
Επικράτεια μετά τη λήξη της σύμβασής τσυ, ο ερευ¬ 
νητικής σργανισμάς ευθύνεται για την πληρωμή των 
εξάδων διαμονής ή/και επιστροφής που βαρύνουν το 
Δημόσιο. Η ΓΓΕΤ οφείλει να κοινοποιεί αντίγραφο της 
βεβαίωσης αυτής στη Διεύθυνση Αλλοδαπών της Γ ενι¬ 
κής Γραμματείας Δημόσιας Τάξης. Η οικονομική ευθύνη 
του ερευνητικού οργανισμού λήγει έξι μήνες μετά τη 
λήξη της σύμβασης υποδοχής κάθε ερευνητή. 

7. Οι ερευνητικοί οργανισμοί είναι υπεύθυνοι για τον 
έλεγχο της ακρίβειας των στοιχείων των βιογραφι- 
κών σημειωμάτων των ερευνητών τρίτων χωρών και 
των προσάντων τους υπό το πρίσμα των στόχων της 
έρευνας, όπως αυτά επιβεβαιώνονται με επικυρωμένα 
αντίγραφα των τίτλων τους σύμφωνα με το άρθρο 2 
στοιχείο (δ). 

8. Όλοι οι ερευνητικοί οργανισμοί έχουν υποχρέωση 
να γνωστοποιούν στη ΓΓΕΤ τις συμβάσεις υποδοχής τις 
οποίες έχουν υπογράψει. Η ΓΓΕΤ είναι αρμόδια για τον 
έλεγχο των εν λόγω συμβάσεων. 

9. Η ΓΓΕΤ είναι αρμόδια για την τήρηση και έλεγχο των 
όρων που προβλέπονται στις παρ. 4 και 6 του παρόντος. 
Λν διαπιστωθεί μη τήρηση αυτών, ή σε περίπτωση που 
η έγκριση αποκτήθηκε δολίως ή όταν ο ερευνητικός ορ¬ 
γανισμός έχει υπογράψει σύμβαση υποδοχής με υπήκοο 
τρίτης χώρας κατά καταστρατήγηση των διατάξεων του 
παρόντος, η έγκριση ανακαλείται ή δεν ανανεώνεται. 
Εάν η έγκριση ανακληθεί ή δεν ανανεωθεί, μπορεί να 
απαγορευθεί στο συγκεκριμένο οργανισμό να ζητήσει 
εκ νέου έγκριση για χρονικό διάστημα μέχρι πέντε ετών 
από την ημερομηνία δημοσίευσης της απόφασης ανά¬ 
κλησης ή μη ανανέωσης. Η ανάκληση ή μη ανανέωση 
της έγκρισης κοινοποιείται στη Δ/νση Μεταναστευτικής 
Πολιτικής του Υπουργείου Εσωτερικών (ΥΠΕΣ) καθώς 
και στις αρμάδιες Υπηρεσίες Αλλοδαπών και Μετανά¬ 
στευσης των Περιφερειών. 

10. Η ΓΓΕΤ δημοσιεύει και ενημερώνει ετησίως κατα¬ 
λόγους των ερευνητικών οργανισμών που εγκρίνονται 
για τους σκοπούς του παρόντος και κοινοποιεί άμεσα 
κάθε μεταβολή στη Δ/νση Μεταναστευτικής Πολιτικής 
του ΥΠΕΣ καθώς και στις Υπηρεσίες Αλλοδαπών και 
Μετανάστευσης των Περιφερειών. 

Άρθρο 6 (άρθρα 6 και 5 [7] Όδηγίας) 

Σύμβαση υποδοχής 

1. Κάθε ερευνητικός οργανισμός που επιθυμεί να υπο¬ 
δεχθεί έναν ερευνητή, υπογράφει μαζί του σύμβαση 

υποδοχής με την οποία ο ερευνητής αναλαμβάνει τη δέ¬ 
σμευση να σλοκληρώσει το ερευνητικό πρόγραμμα και 
ο οργανισμός αναλαμβάνει τη δέσμευση να υπσδεχθεί 
τον ερευνητή για τον σκοπό αυτό, υπό την επιφύλαξη 
του άρθρου 7. 

2. Οι ερευνητικοί οργανισμοί μπορούν να υπογράψουν 
συμβάσεις υποδσχής μόνον εψόσον έχουν ελεγχθεί οι 
ακόλουθοι όροι: 

α) το ερευνητικό σχέδιο έχει γίνει δεκτό από το αρ¬ 
μόδιο όργανο του ερευνητικού οργανισμού αψού ελεγ¬ 
χθούν τα ακόλουθα: 

ί) ο σκοπός και η διάρκεια της έρευνας και η διαθεσι¬ 
μότητα των απαραίτητων χρηματοσικονσμικών πόρων 
για τη διεξαγωγή της, 

ϋ) τα προσόντα του ερευνητή στο πλαίσιο του αντι¬ 
κειμένου της έρευνας, όπως αυτά επιβεβαιώνονται με 
επικυρωμένο αντίγραφο του τίτλου του σύμφωνα με τσ 
άρθρο 2 στοιχείο (δ). 

β) ο ερευνητής διαθέτει, κατά τη διάρκεια της παρα¬ 
μονής του, επαρκείς πόρους, χωρίς να προσφύγει στο 
σύστημα κοινωνικής πρόνοιας, οι οποίοι δεν μπορεί να 
είναι κατώτεροι των 900 € μηνιαίως, ώστε να καλύπτει 
τις δαπάνες του καθώς και τα έξοδα ταξιδιού επιστρο¬ 
φής, όπως τα τελευταία καθορίζονται σύμφωνα με την 
Απόφαση των Υπσυργών Εσωτερικών και Οικονομίας 
και Οικονομικών που εκδίδεται κατ’ εξουσιοδότηση της 
παρ. 2, τσυ άρθρσυ 90, του ν. 3386/2005, όπως ισχύει. Τσ 
ποσόν των επαρκών πόρων του προηγούμενου εδαφίου 
μπορεί να αναπροσαρμόζεται με καινή απόφαση των 
Υπουργών Εσωτερικών, Οικσνομίας και Οικσνομικών και 
Ανάπτυξης, η οπαία εκδίδεται σύμφωνα με τις προανα- 
φερόμενες διατάξεις. 

γ) ο ερευνητής διαθέτει, κατά τη διάρκεια της πα- 
ραμσνής τσυ, ασφάλιση για τσ σύνολα των κινδύνων 
που καλύπτονται για τους ημεδαπούς σύμφωνα με την 
κείμενη νομσθεσία, 

δ) η σύμβαση υπσδοχής προσδιορίζει τη νομική σχέση 
και τις εργασιακές συνθήκες των ερευνητών, σύμφωνα 
με τη σχετική νομοθεσία. 

3. Μόλις υπογραφεί η σύμβαση υποδσχής, ο ερευνητι¬ 
κός οργανισμός χορηγεί στον ερευνητή ατομική δήλωση 
ότι έχει αναληφθεί η σικονσμική ευθύνη για τα έξοδα, 
σύμφωνα με το άρθρο 5 παράγραφος 6. 

4. Ο ερευνητικός οργανισμός ειδσποιεί αμέσως την 
αρμόδια, σύμφωνα με το άρθρο 7. παρ. 2 του παρόντος, 
αρχή Υ^α τη χορήγηση της άδειας διαμονής για κάθε 
γεγονός το οποίο εμποδίζει την εκτέλεση της σύμβασης 
υποδοχής. 

5. Συμβάσεις υπσδοχής με ερευνητικούς οργανισμούς, 
των οποίων η έγκριση έχει ανακληθεί παύσυν να ισχύ¬ 
ουν. Ομοίως, η σύμβαση υποδοχής λήγει αυτοδικαίως σε 
περίπτωση πσυ σ ερευνητής δεν λάβει άδεια διαμσνής 
καθώς και όταν η σχέση μεταξύ ερευνητή και ερευνη- 
τικσύ οργανισμού λήξει. 

ΚΕΦΑΑΑΙΟ III - ΕΙΣΟΔΟΣ ΚΑΙ ΔΙΑΜΟΝΗ ΕΡΕΥΝΗΤΩΝ 

Άρθρο 7 (άρθρα 7,14 και 15 Οδηγίας) 

Χορήγηση άδειας διαμονής ερευνητή 

1. Εφόσον πληρούνται σωρευτικά οι προϋποθέσεις 
των άρθρων 5 και 6 του παρόντος, ο υπήκοος τρίτης 
χώρας υποβάλει αίτηση για τη χορήγηση άδειας δι¬ 
αμονής στο κατά το ν. 3386/2005 (ΦΕΚ Α' 212) όπως 


ισχύει αρμόδισ όργανσ, η οπσία συνοδεύεται από τα 
εξής δικαιολογητικά: 

α) ακριβές φωτοαντίγραφο ισχύοντος διαβατηρίου ή άλ¬ 
λου ταξιδιωτικού εγγράφου αναγνωρισμένου από τη χώρα 
μας και εθνική θεώρηση εισόδου για το σκοπό αυτό, 
β) τρεις (3) πρόσφατες έγχρωμες φωτσγραφίες, 
γ) παράβσλσ σύμφωνα με τα σριζόμενα στις διατάξεις 
της παρ. 1 του άρθρου 92 του ν. 3386/05, όπως ισχύει, 
δ) πιστσπσιητικό υγείας από κρατικό νσσηλευτικό 
ίδρυμα που βεβαιώνει ότι ο υπήκοος τρίτης χώρας δεν 
πάσχει από νόσημα, το οποίο σύμφωνα με τα διεθνή 
δεδσμένα και την Παγκόσμια Οργάνωση Υγείας (Π.Ο.Υ.), 
μπσρεί να αποτελέσει κίνδυνο για τη δημόσια υγεία, 
ε) ακριβές αντίγραφο της σύμβασης υποδσχής υπο¬ 
γεγραμμένη με ερευνητικό οργανισμό σύμφωνα με τις 
διατάξεις του άρθρου 6, από την οποία να προκύπτουν 
οι όροι συνεργασίας, ο χρόνος ολοκλήρωσής της καθώς 
και η κάλυψη τσυ συνόλου των εξόδων διαμονής και 
διαβίωσης στην Ελλάδα, 

στ) ατομική δήλωση ανάληψης αικοναμικής ευθύνης 
από τσν ερευνητικό σργανισμό, σύμφωνα με τσ άρθρο 
6 παρ. 3 του παρόντος, 

ζ) βεβαίωση ότι έχει υποβληθεί αίτηση ασφάλισης 
στσν οικείσ ασφαλιστικό φορέα σύμφωνα με την κεί¬ 
μενη νσμοθεσία. 

2. Οι αιτήσεις κατατίθενται στο δήμο ή την κοινότη¬ 
τα του τόπου κατοικίας ή διαμονής του αιτούντος. Οι 
δήμοι και οι κοινότητες ελέγχουν την πληρότητα των 
δικαιολογητικών και διαβιβάζουν κατά προτεραιότητα 
το σχετικό φάκελο στην αρμόδια Υπηρεσία Αλλοδαπών 
και Μετανάστευσης της Περιφέρειας, η οποία είναι αρ¬ 
μόδια για την εξέταση της αίτησης χσρήγησης αδειών 
διαμονής του παρόντος. 

3. Εάν τα στοιχεία που παρέχονται προς υποστήριξη της 
αίτησης είναι ανεπαρκή, η αρμόδια αρχή ενημερώνει τον 
αιτούντα για τα απαιτούμενα συμπληρωματικά στοιχεία. 

4. Η Υπηρεσία Αλλσδαπών και Μετανάστευσης της 
Περιφέρειας, αφσύ ζητήσει τη γνώμη της αστυνομικής 
αρχής Υ^α θέματα που αφορούν τη δημόσια τάξη και 
ασφάλεια της Χώρας και λάβει αυτήν υπόψη της, εξε¬ 
τάζει την αίτηση με όλα τα απαιτούμενα δικαιολογητικά 
κατά προτεραιότητα και, εφόσον πληρούνται οι όροι 
που ορίζονται στο άρθρο 6 του παρόντος και στην παρ. 
1 τσυ παρόντος άρθρου, εκδίδει σχετική απόφαση, με 
την οποία κάνει δεκτό το αίτημα, άλλως τα απαρρίπτει. 
Σε περίπτωση θετικής απόφασης, χσρηγείται στσν υπή- 
κοσ τρίτης χώρας αντίστοιχη άδεια διαμονής. 

5. Οι ερευνητές, υπήκοοι τρίτων χωρών, μπορούν να 
συνοδεύονται ή να ακολουθούνται από: 

α) την/τον σύζυγό τους που έχει συμπληρώσει το 18ο 
έτος της ηλικίας της/του καθώς και τα κάτω των 18 
ετών άγαμα, κοινά τέκνα τους, συμπεριλαμβανομένων 
και εκείνων που έχουν υιοθετηθεί, 
β) τα λοιπά, κάτω των 18 ετών άγαμα τέκνα τους ή της/ 
του συζύγου τους, συμπεριλαμβανομένων των τέκνων 
που έχουν υιοθετηθεί, εφόσον του/της έχει ανατεθεί η 
άσκηση της γσνικής μέριμνας. 

Άρθρο 8 (άρθρο 8 Οδηγίας) 

Διάρκεια και ανανέωση της άδειας διαμονής 
ερευνητή 

1. Η άδεια διαμονής ερευνητή είναι ισόχρονη με τη 
διάρκεια της σύμβασης υποδοχής. Σε περίπτωση που 
παρατείνεται η σύμβαση υπσδοχής η άδεια διαμονής 
ανανεώνεται για ισόχρονο χρονικό διάστημα. 

2. Για την ανανέωση της άδειας διαμονής, ο ερευνη¬ 
τής υποχρεούται να υποβάλει αίτηση, πριν απά τη λήξη 
αυτής, στο αρμάδιο για την παραλαβή της αίτησης άρ- 
γανο, σύμφωνα με το ν. 3386/2005, όπως ισχύει, η οποία 
συνοδεύεται από τα εξής δικαιολογητικά: 

α) ακριβές φωτοαντίγραφο όλων των σελίδων ισχύο- 
ντος διαβατηρίου ή άλλου ταξιδιωτικού εγγράφου ανα¬ 
γνωρισμένου από τη Χώρα μας και της προηγούμενης 
άδειας διαμονής ερευνητή, 
β) τρεις (3) πρόσφατες έγχρωμες φωτογραφίες, 
γ) παράβολο σύμφωνα με τα οριζόμενα στις διατάξεις 
της παρ. 1 του άρθρου 92 του ν. 3386/2005, όπως ισχύει, 
δ) ακριβές αντίγραφα της σύμβασης περί παράτασης 
της υπσδοχής υπσγεγραμμένη με ερευνητικό οργανι¬ 
σμό σύμφωνα με τις διατάξεις ταυ άρθρσυ 6, από την 
σπσία να προκύπτουν οι όροι συνεργασίας, ο χρόνος 
ολοκλήρωσής της καθώς και η κάλυψη του συνόλου των 
εξόδων διαμονής και διαβίωσης στην Ελλάδα, 
ε) βεβαίωση ή αντίγραφο βιβλιαρίου υγείας του οικεί¬ 
ου ασφαλιστικού φορέα. 

3. Το αρμόδιο όργανο για την παραλαβή της αίτη¬ 
σης ελέγχει την πληρότητα των δικαισλσγητικών και 
διαβιβάζει κατά προτεραιότητα το φάκελο στην αρ¬ 
μόδια Υπηρεσία Αλλσδαπών και Μετανάστευσης της 
Περιφέρειας. 

4. Η Υπηρεσία Αλλσδαπών και Μετανάστευσης της 
Περιφέρειας εξετάζει την αίτηση και εφόσον εξακολου¬ 
θούν να πληρούνται οι όροι που ορίζονται στα άρθρα 
6 και 7 ταυ παρόντσς και δεν συντρέχσυν σι λόγοι του 
άρθρου 11 του παρόντος, εκδίδει απόφαση με την οπσία 
ανανεώνεται η άδεια διαμσνής ερευνητή. 

Άρθρο 9 (άρθρο 9 Οδηγίας) 

Άδεια διαμονής μελών οικογενείας ερευνητή 

1. Στα μέλη οικογενείας ερευνητή χορηγείται, ύστερα 
από αίτησή τσυς, άδεια διαμονής, η οποία λήγει ταυτό¬ 
χρονα με την άδεια διαμονής του ερευνητή. 

2. Το μέλος οικογένειας ερευνητή υποβάλλει αίτηση 
για χορήγηση άδειας διαμονής σύμφωνα με τις διατά¬ 
ξεις ταυ άρθρου 7 του παρόντος, συνοδευόμενη από 
τα εξής δικαιολογητικά: 

α) επικυρωμένο αντίγραφο της άδειας διαμονής του 
συντηρούντος ή βεβαίωση ότι έχει υποβληθεί σχετική 
αίτηση, 

β) ακριβές φωτσαντίγραφσ ισχύσντος διαβατηρίου ή 
άλλου ταξιδιωτικού εγγράφου αναγνωρισμένου από τη 
χώρα μας και εθνική θεώρηση εισόδου για το σκοπό 
αυτό 

γ) τρεις (3) πρόσφατες έγχρωμες φωτογραφίες, 
δ) παράβολο σύμφωνα με τα οριζόμενα στις διατά¬ 
ξεις της παρ. 1 του άρθρου 92 του ν. 3386/2005, όπως 
ισχύει, 

ε) πιστοποιητικό υγείας από κρατικό νοσηλευτικό 
ίδρυμα που βεβαιώνει ότι δεν πάσχει ο υπήκοος τρίτης 
χώρας από νόσημα, το οποίο σύμφωνα με τα διεθνή 
δεδομένα και την Παγκόσμια Οργάνωση Υγείας (Π.Ο.Υ.), 
μπορεί να αποτελέσει κίνδυνο για τη δημόσια υγεία, 
στ) πρόσφατο πιστοποιητικό οικογενειακής κατάστα¬ 
σης αλλοδαπών αρχών, από το οποίο να προκύπτει 
η ύπαρξη γάμου ή ο συγγενικός δεσμός ή ληξιαρχική 
πράξη γάμου ή γέννησης στην περίπτωση γάμου που 
τελέσθηκε στην ελληνική επικράτεια ή τέκνων που γεν¬ 
νήθηκαν στην ελληνική επικράτεια. 


ζ) βεβαίωση ότι έχει υποβληθεί αίτηση σε ασφαλιστικό 
φορέα για την κάλυψη εξόδων νοσηλείας και ιατροφαρ¬ 
μακευτικής περίθαλψης. 

3. Για την ανανέωση της άδειας διαμονής, το μέλος 
οικογένειας ερευνητή υποχρεούται να υποβάλει αίτηση, 
πριν από τη λήξη αυτής, στο αρμόδιο για την παραλαβή 
της αίτησης όργανο, σύμφωνα με το ν. 3386/2005, όπως 
ισχύει. Η αίτηση συνοδεύεται από τα υπό τα στοιχεία 
(α) έως (δ) της παραγράφου 2 του παρόντος άρθρου 
αναφερόμενα, καθώς και από τα εξής δικαιολογητικά: 

α) βεβαίωση ασφαλιστικού φορέα για την κάλυψη εξό¬ 
δων νοσηλείας και ιατροφαρμακευτικής περίθαλψης, 
β) υπεύθυνη δήλωση ότι δεν έχει μεταβληθεί η οικο¬ 
γενειακή του κατάσταση ή ληξιαρχική πράξη γέννησης 
στην περίπτωση τέκνων που έχουν γεννηθεί στην ελ¬ 
ληνική επικράτεια. 

Άρθρο 10 (άρθρα 13 και 14 Οδηγίας) 

Δικαίωμα διαμονής και χορήγηση άδειας διαμονής, 
στην Ελλάδα, σε υπήκοο τρίτης χώρας που έχει λάβει 
άδεια διαμονής ερευνητή σε άλλο κράτος μέλος της 
Ευρωπαϊκής Ένωσης 

1. Υπήκοος τρίτης χώρας, ο οποίος έχει γίνει δεκτός 
ως ερευνητής σε άλλο κράτος μέλος της Ευρωπαϊκής 
Ένωσης και κατέχει ισχύουσα άδεια διαμονής στο εν 
λόγω κράτος μέλος βάσει της Οδηγίας 2005/71/ΕΚ μπο¬ 
ρεί να πραγματοποιεί μέρος της έρευνας του στη χώρα 
μας υπό τους όρους του παρόντος άρθρου. 

2. Εάν ο ερευνητής διαμένει για περίοδο έως και τρεις 
μήνες στη χώρα, η έρευνα μπορεί να διεξάγεται βάσει 
της σύμβασης υποδοχής που συνήφθη στο πρώτο κρά¬ 
τος μέλος, εφόσον ο ερευνητής δεν αποτελεί απειλή για 
τη δημόσια τάξη, τη δημόσια ασφάλεια ή τη δημόσια 
υγεία. 

3. Εάν ο ερευνητής διαμείνει στη χώρα για διάστημα 
που υπερβαίνει τους τρεις μήνες, απαιτείται νέα σύμβα¬ 
ση υποδοχής για τη διεξαγωγή της έρευνας στη χώρα 
καθώς και άδεια διαμονής, σύμφωνα με τις διατάξεις 
των άρθρων 6 και 7 του παρόντος αντίστοιχα. 

4. Η αίτηση για χορήγηση άδειας διαμονής στην πε¬ 
ρίπτωση της προηγούμενης παραγράφου υποβάλλε¬ 
ται από τον ερευνητή υπήκοο τρίτης χώρας εφόσον ο 
ίδιος βρίσκεται ήδη στο έδαφος της χώρας, σύμφωνα 
με τη διαδικασία και τους όρους του άρθρου 7 του 
παρόντος. 

5. Για τη χορήγηση άδειας διαμονής, τα πρόσωπα 
της παρ. 1 του παρόντος άρθρου υποβάλλουν αίτηση 
το αργότερο εντός τριών μηνών από την είσοδό τους 
στη Χώρα στο αρμόδιο για την παραλαβή της αίτησης 
όργανο, σύμφωνα με το ν. 3386/2005, όπως ισχύει. Η 
αίτηση συνοδεύεται από τα εξής δικαιολογητικά: 

α) επικυρωμένο φωτοαντίγραφο ισχύοντος διαβατη¬ 
ρίου ή άλλου ταξιδιωτικού εγγράφου αναγνωρισμένου 
από τη Χώρα μας και θεώρηση εισόδου, όπου αυτή 
απαιτείται, σύμφωνα με τη σχετική νομοθεσία, 
β) φωτοαντίγραφο της άδειας διαμονής «Ερευνητή» 
χορηγηθείσας από το άλλο κράτος μέλος, 
γ) τα δικαιολογητικά που απαιτούνται για την από¬ 
δειξη των προϋποθέσεων των άρθρων 6 και 7 του πα¬ 
ρόντος. 

6. Η άδεια διαμονής ερευνητή είναι ισόχρονη με τη 
διάρκεια της σύμβασης υποδοχής του και ανανεώνεται 
σύμφωνα με τις διατάξεις του άρθρου 8 του παρό¬ 
ντος. 

7. Ο ερευνητής μπορεί να συνοδεύεται ή να ακολου¬ 
θείται από τα μέλη της οικογένειάς του, όπως αυτά 
ορίζονται στην παρ. 5 του άρθρου 7 του παρόντος, 
εφόσον διαθέτουν ισχύουσα άδειας διαμονής ως μέλη 
οικογενείας ερευνητή στο άλλο κράτος μέλος. 

8. Στα πρόσωπα της ανωτέρω παραγράφου χορη¬ 
γείται άδεια διαμονής σύμφωνα με τις διατάξεις του 
άρθρου 9 του παρόντος. 

9. Ερευνητής που πληροί τις προϋποθέσεις του άρ¬ 
θρου αυτού δεν υποχρεούται να εγκαταλείψει την ελ¬ 
ληνική επικράτεια προκειμένου να υποβάλει αίτηση για 
άδεια διαμονής. 

ΚΕΦΑΛΑΙΟ IV - ΚΟΙΝΕΣ ΔΙΑΤΑΞΕΙΣ 

Άρθρο 11 (άρθρα 10 και 15 Οδηγίας) 
Ανάκληση ή μη ανανέωση της άδειας διαμονής 

1. Η άδεια διαμονής ερευνητή καθώς και η άδεια μέ¬ 
λους οικογενείας ερευνητή, ανακαλείται ή δεν ανανε¬ 
ώνεται, όταν έχει αποκτηθεί δολίως ή όταν ο κάτοχος 
δεν εκπληρώνει τους όρους εισόδου και διαμονής που 
προβλέπονται στα άρθρα 6, 7, και 9 αντιστοίχως, ή 
διαμένει για σκοπούς άλλους από εκείνους για τους 
οποίους του επετράπη η διαμονή. 

2. Η άδεια διαμονής ερευνητή και μελών οικογενείας 
ερευνητή μπορεί να ανακαλείται ή να μην ανανεώνε¬ 
ται για λόγους δημόσιας τάξης, δημόσιας ασφάλειας ή 
δημόσιας υγείας. 

Άρθρο 12 (άρθρο 15 παράγραφοι 3 και 4 Οδηγίας) 
Δικαίωμα προσφυγής 

1. Κάθε απόφαση χορήγησης ή ανανέωσης άδειας 
διαμονής, δυνάμει του παρόντος, εκδίδεται και κοινο¬ 
ποιείται στον ενδιαφερόμενο σύμφωνα με τις διατάξεις 
του V. 3386/2005, όπως ισχύει. 

2. Κάθε απόφαση απόρριψης αίτησης για χορήγηση 
ή ανανέωση άδειας διαμονής, ανάκλησης της άδειας 
διαμονής που εκδίδεται δυνάμει του παρόντος πρέπει 
να είναι αιτιολογημένη, σύμφωνα με το άρθρο 17 του 
Κώδικα Διοικητικής Διαδικασίας που κυρώθηκε με το 
άρθρο πρώτο του ν. 2690/1999 (ΦΕΚ Α' 45), όπως ισχύει. 
Κάθε απόφαση κοινοποιείται στον ενδιαφερόμενο, ο 
οποίος ενημερώνεται με έγγραφο κοινοποίησης για τα 
μέσα προστασίας, όπως προσδιορίζονται στις επόμενες 
παραγράφους, καθώς και για την προθεσμία άσκησής 
τους. 

3. Για τις αποφάσεις που εκδίδονται δυνάμει του 
παρόντος, ασκείται αίτηση θεραπείας, σύμφωνα με το 
άρθρο 24 του αναφερθέντος Κώδικα Διοικητικής Δια¬ 
δικασίας. 

4. Κατά της απόφασης απόρριψης της αίτησης για 
χορήγηση άδειας διαμονής ερευνητή, της ανάκλησης ή 
μη ανανέωσής της, καθώς και της απόφασης απέλασης, 
ασκείται αίτηση ακύρωσης ενώπιον του αρμόδιου διοι¬ 
κητικού δικαστηρίου, κατ’ εφαρμογή των διατάξεων του 
άρθρου 15 του ν. 3068/2002 (ΦΕΚ Ά' 274), όπως ισχύει. 


Άρθρο 13 (άρθρο 11 Οδηγίας) 

Διδασκαλία 

Οι ερευνητές που γίνονται δεκτοί βάσει του παρόντος 
μπορούν να παρέχουν διδακτικό έργο σύμφωνα με την 
εθνική νομοθεσία. 

Άρθρο 14 (άρθρο 12 Οδηγίας) 

Ίση μεταχείριση 

Ο κάτοχος άδειας διαμονής ερευνητή έχει δικαίωμα 
ίσης μεταχείρισης με τους ημεδαπούς όσον αφορά: 

α) την αναγνώριση των διπλωμάτων, πιστοποιητικών 
και άλλων επαγγελματικών τίτλων, σύμφωνα με τις σχε¬ 
τικές εθνικές διαδικασίες, 

β) τις συνθήκες εργασίας, συμπεριλαμβανομένων των 
όρων αμοιβής και απόλυσης, 
γ) τους κλάδους κοινωνικής ασφάλειας όπως ορί¬ 
ζονται στον κανονισμό (ΕΟΚ) υπ’ αριθμ. 1408/1971 του 
Συμβουλίου, της 14ης Ιουνίου 1971, περί εφαρμογής των 
συστημάτων κοινωνικής ασφάλισης στους μισθωτούς, 
στους μη μισθωτούς και στα μέλη των οικογενειών τους 
που διακινούνται εντός της Κοινότητας. Οι ειδικές δια¬ 
τάξεις στο παράρτημα του κανονισμού (ΕΚ) υπ’ αριθμ. 
859/2003 του Συμβουλίου, της 14ης Μάίου 2003, για την 
επέκταση των διατάξεων του κανονισμού (ΕΟΚ) αριθ. 
1408/71 και του κανονισμού (ΕΟΚ) αριθ. 574/72 στους 
υπηκόους τρίτων χωρών οι οποίοι δεν καλύπτονται ήδη 
από τις διατάξεις αυτές μόνον λόγω της ιθαγένειάς 
τους, εφαρμόζονται αναλόγως, 
δ) τις φορολογικές διευκολύνσεις, 
ε) την πρόσβαση σε αγαθά και υπηρεσίες και την πα¬ 
ροχή αγαθών και υπηρεσιών που τίθενται στη διάθεση 
του κοινού. 

ΚΕΦΑΛΑΙΟ V - ΤΕΛΙΚΕΣ ΔΙΑΤΑΞΕΙΣ 


Άρθρο 15 

Καταργούμενες διατάξεις 

Άπό την έναρξη ισχύος του παρόντος καταργείται 
κάθε γενική ή ειδική διάταξη που αντίκειται στις ρυθ¬ 
μίσεις του ή αντιμετωπίζει διαφορετικά τα θέματα που 
αποτελούν αντικείμενο αυτού. 

Άρθρο 16 
Έναρξη ισχύος 

1. Οι διατάξεις του παρόντος ισχύουν από 12.10.2007, 
πλην εκείνων που προβλέπουν την επιβολή κυρώσεων, οι 
οποίες ισχύουν από τη δημοσίευσή του στην Εφημερίδα 
της Κυβερνήσεως. 

2. Στον Υπουργό Εσωτερικών αναθέτουμε την δημο¬ 
σίευση και εκτέλεση του παρόντος. 

Αθήνα, 5 Σεπτεμβρίου 2008 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 


ΕΣΩΤΕΡΙΚΩΝ 

ΠΡ. ΠΑΥΛΟΠΟΥΛΟΣ 

ΕΞΩΤΕΡΙΚΩΝ 

Θ. ΜΠΑΚΟΓΙΑΝΝΗ 


ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

ΕΥΡ. ΣΤΥΛΙΑΝΙΔΗΣ 


ΟΙΚΟΝΘΜΙΑΣ ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΑΝΑΠΤΥΞΗΣ 

ΧΡ. ΦΩΛΙΑΣ 


ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

ΦΑΝΗ ΠΑΛΛΗ-ΠΕΤΡΑΛΙΑ 

Σύσταση Δημστικσύ Ιδρύματσς με τσ όνσμα «Ίδρυμα 

Δημήτρη Κιτσίκη» στο Δήμο Ζωγράφου του Νομού 

Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1.- Τις διατάξεις των άρθρων 226, 227 και 228 του 
Δημοτικού και Κοινοτικού Κώδικα ( ν. 3463/2006 ΑΊ14). 

2. - Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (Α'98). 

3. - Το υπ’ αριθμ. 205/2007 Προεδρικό Διάταγμα (ΦΕΚ 
Α'231) για τη συγχώνευση των Υπουργείων Εσωτερικών, 
Δημόσιας Διοίκησης και Αποκέντρωσης και Δημοσίας 
Τάξης σε Υπουργείο Εσωτερικών. 

4 - Την υπ’ αριθμ. ΔΙΔΚ/Φ.1/25873/1.10.2007 κοινή από¬ 
φαση του Πρωθυπουργού και του Υπουργού Εσωτερι¬ 
κών «Ανάθεση αρμοδιοτήτων του Υπουργού Εσωτερικών 
στους Υφυπουργούς Εσωτερικών» (ΦΕΚ Β' 1950). 

5. -Την υπ’ αριθμ. 42362/Υ252/28.9.2007 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας & Οικονομικών» (ΦΕΚ 1948 τ. Β'). 

6. - Την υπ’ αριθμ. Υ251/28.9.2007 (ΦΕΚ ΒΊ944) απόφαση 
του Πρωθυπουργού και Υπουργού Εθνικής Παιδείας & 
Θρησκευμάτων «Καθορισμός αρμοδιοτήτων Υφυπουρ¬ 
γών του Υπουργείου Εθνικής Παιδείας & Θρησκευμά¬ 
των». 

7- Τις υπ’ αριθμ. 329/2006, 504/2006, 559/2006 και 
926/2006 αποφάσεις του Δημοτικού Συμβουλίου του 
Δήμου Ζωγράφου Ν. Αττικής. 

8. - Το γεγονός ότι από τις διατάξεις του παρόντος δι¬ 
ατάγματος προκαλείται δαπάνη σε βάρος του προϋπο¬ 
λογισμού του Δήμου Ζωγράφου ύψους 20.000,00 ΕΥΡΩ 
ετησίως, η οποία είναι γραμμένη στο Κ.Α. 00/6715.10 
των εξόδων για το έτος 2007. Για τα επόμενα τέσσερα 
έτη η πίστωση που θα εγγραφεί στους αντίστοιχους 
κωδικούς των προϋπολογισμών των ετών αυτών είναι 
20.000,00 ΕΥΡΩ κατ’ έτος. 

9. -Την υπ’ αριθμ. 89/2008 γνωμοδότηση του Συμβου¬ 
λίου της Επικράτειας, με πρόταση των Υφυπουργών 
Εσωτερικών, Θικονομίας και Οικονομικών και Εθνικής 
Παιδείας και Θρησκευμάτων, αποφασίζουμε: 

Άρθρο 1 
Σύσταση 

Συνιστάται στο Δήμο Ζωγράφου του Νομού Αττι¬ 
κής Δημοτικό Ίδρυμα με το όνομα «Ιδρυμα Δημήτρη 
Κιτσίκη». 

Άρθρο 2 
Σκοπός 

Σκοπός του ιδρύματος είναι η οργάνωση, η αρχειοθέ¬ 
τηση και η έκθεση στο κοινό της Βιβλιοθήκης - Αρχείου 
του Δημήτρη Ν. Κιτσίκη, την οποία ο ίδιος έχει δωρίσει 
στο Δήμο Ζωγράφου με απώτερο στόχο την βέλτιστη 
πολιτιστική αξιοποίησή του. Στο σκοπό αυτό ενδεικτικά 
υπάγονται: 

1. Η οργάνωση και συντήρηση βιβλιοθήκης, η οργά¬ 
νωση μαθημάτων και μορφωτικών σεμιναρίων ή άλλων 
εκδηλώσεων, η εξασφάλιση χώρων μελέτης. 


2. Η παροχή εποπτικών μέσων και μέσων μελέτης και 
επιμόρφωσης. 

3. Η σύνδεση με άλλες βιβλιοθήκες στην Ελλάδα και 
στο εξωτερικό μέσω διαδικτύου (οη Ιίηβ). 

4. Η δημιουργία ινστιτούτου γεωπολιτικών μελετών 
και η οργάνωση πολιτισμικών εκδηλώσεων, ημερίδων, 
συνεδρίων κλπ. 

5. Η βράβευση διακρινομένων νέων του Δήμου Ζω¬ 
γράφου στον τομέα των σπουδών τους και σε όλες τις 
βαθμίδες της εκπαίδευσης. 

6. Η οργάνωση, προκήρυξη και παροχή υποτροφιών 
σε διακρινόμενους μαθητές, σπουδαστές, φοιτητές ή 
μεταπτυχιακούς φοιτητές του εσωτερικού ή εξωτερικού, 
που κατοικούν στο Δήμο Ζωγράφου και οι οποίοι δεν 
διαθέτουν επαρκή οικονομικά μέσα για την αντιμετώ¬ 
πιση των δαπανών εκπαίδευσής τους. 

7. Η προκήρυξη διαγωνισμών και ανάθεση εργασιών ή 
μελετών που αφορούν την προαγωγή της πνευματικής, 
πολιτιστικής και οικονομικής ανάπτυξης της Ελλάδος. 

8. Η παροχή οικονομικών ενισχύσεων, επιχορηγήσεων 
και επαινετικών διπλωμάτων ή βραβείων για επιτυχή 
εκπόνηση ή ολοκλήρωση τέτοιων εργασιών. 

9. Η ενίσχυση πρωτοβουλιών εκδηλώσεων ή δραστη¬ 
ριοτήτων οποιουδήποτε φορέα οι οποίες συμβάλλουν 
στην πνευματική υγεία των νέων της περιοχής του Δή¬ 
μου Ζωγράφου ή στην εκπαιδευτική και επαγγελματική 
τους πρόοδο. 

10. Η οργάνωση μορφωτικών και ψυχαγωγικών εκ¬ 
δηλώσεων, εφόσον προβλέπουν ή κατατείνουν στους 
παραπάνω σκοπούς. 

11. Η χρηματοδότηση κάθε έργου ή δραστηριότητας, 
με το οποίο προάγεται η πολιτιστική και πνευματική 
ζωή της Χώρας, καθώς, επίσης και των εκδόσεων που 
αναφέρονται στη ζωή και το έργο των δωρητών του 
Ιδρύματος. 

12. Η ανάπτυξη κάθε άλλης κοινωφελούς ή φιλανθρω¬ 
πικής δράσης στο Δήμο Ζωγράφου με προτεραιότητα 
πάντα τους νέους. 

Άρθρο 3 
Έδρα 

Έδρα του Ιδρύματος είναι ο Δήμος Ζωγράφου, το 
επί της οδού Ιωάννου Θεολόγου 22, τριώροφο οίκημα, 
ιδιοκτησίας του Δήμου και συγκεκριμένα ο τρίτος (3ος) 
όροφος και μέρος του δευτέρου (2ου) ορόφου. 

Άρθρο 4 

Περιουσία 

Περιουσία του ιδρύματος είναι: 

Το σύνολο της Βιβλιοθήκης και του Προσωπικού Αρ¬ 
χείου Κιτσίκη, περιουσιακά στοιχεία που ήδη δώρισε 
αυτός στο Δήμο Ζωγράφου ή θα δωρίσει στο μέλλον. 

Άρθρο 5 
Πόροι 

Πόροι του Ιδρύματος είναι: 

α)Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι τακτικές χρηματικές παροχές ή επιχορηγήσεις 
του δήμου και οι οποίες ανέρχονται στο ποσό των 
20.000,00 ευρώ ετησίως, οι χρηματικές παροχές ή επι¬ 
χορηγήσεις του κράτους, καθώς και οι κληρονομιές. 

κληροδοσίες και δωρεές, οποιουδήποτε φυσικού ή νο¬ 
μικού προσώπου, προς αυτό. 

δ) Οποιαδήποτε περιοδική, ή εφάπαξ απόδοση οποι- 
συδήποτε περισυσιακσύ στσιχείου ή επένδυσης που 
περιέρχεται στο Ίδρυμα και βρίσκεται στην Ελλάδα ή 
τα εξωτερικό. 

Άρθρο 6 
Διοίκηση 

1. ΤοΊδρυμα διοικείται από εννεαμελές Διοικητικό Συμ¬ 
βούλιο με διετή θητεία που αποτελείται από τους: 

α. Από τον εκάστοτε Δήμαρχο, ως Πρόεδρο, 

β. τρεις δημοτικούς συμβούλους, εκ των οποίων ο 
ένας ορίζεται από τη μειοψηφία του Δημοτικού Συμ¬ 
βουλίου, 

γ. τον δωρητή Κιτσίκη ή τον εκπρόσωπό του, 

δ.τέσσερις επιφανείς Έλληνες πολίτες με επαγγελ¬ 
ματική ή κοινωνική δράση σχετική με τσυς σκσπούς 
τσυ Ιδρύματσς. 

2. Το διοικητικό συμβούλιο στην αρχή της θητείας τσυ 
εκλέγει εκ των μελών του: α) τον αντιπρόεδρο και β) 
τριμελή εκτελεστική επιτρσπή. 

3. Επίτιμος Πρόεδρος του Ιδρύματος εφ’ όρου ζωής θα 
είναι ο δωρητής αυτού Δημήτρης Ν. Κιτσίκης. 

4. Ο δωρητής του Ιδρύματος Δημήτρης Ν. Κιτσίκης 
θα έχει το δικαίωμα να διορίζεται εφ’ όρου ζωής στο 
Διοικητικό Συμβούλιο του Ιδρύματος, καθώς και να υπο¬ 


δείξει τυχόν εκπρόσωπό τσυ σ’ αυτό. Μετά τα θάνατσ 
του δωρητή, θα διορίζεται στο διοικητικό συμβούλιο ο 
υιός του Άγις Κιτσίκης. 

5. Το νομικό πρόσωπο εκπροσωπείται ενώπιον παντός 
τρίτου, των δικαστηρίων και πόσης αρχής από τον Πρό¬ 
εδρό του. Τον Πρόεδρο κωλυόμενο ή απάντα αναπλη¬ 
ρώνει ο αντιπρόεδρος του διοικητικού συμβουλίου. 

6. Ο κανονισμός λειτουργίας του Ιδρύματος και ο ορ¬ 
γανισμός εσωτερικής υπηρεσίας καταρτίζεται από τα 
διοικητικό συμβούλιο του Ιδρύματος και εγκρίνεται από 
το Δημοτικό Συμβούλιο. 

Άρθρο 7 
Ισχύς 

Η ισχύς του παρόντος διατάγματος αρχίζει από τη 
δημοσίευσή τσυ στην Εφημερίδα της Κυβερνήσεως. 

Στσν Υφυπουργό Εσωτερικών αναθέτσυμε τη δημοσί¬ 
ευση και εκτέλεση του παρόντος διατάγματος. 

Αθήνα, 5 Σεπτεμβρίου 2008 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΘΑΝΑΣΙΟΣ ΝΑΚΟΣ ΑΝΤΩΝΙΟΣ ΜΠΕΖΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδας 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοο(ρή 

• Για τα Φ.Ε.Κ. από 1 μέχρι 16 σελίδες σε 1 €, πρσσαυξανόμενη κατά 0,20 € για κάθε επιπλέσν σκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοο(ρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε. ■ Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-ΓΟίπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 ί ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά; 210 4071010 - (εχ; 210 4071010 - ΙηίβτηβΙ; ΙιίΙρ;//νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ποσά το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Λ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α., τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.; Μάρνη 8 τηλ.; 210 8220885,210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.6ΐ.9Γ). 


Οι υπηρεσίες εξυπηρέτησης πολιτών λειτουργούν καθημερινά από 08;00 μέχρι 13;00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐο://\Λίνννν.6ΐ.αΓ - θ-ηΊθΐΙ: νν6ΐ3Γη35ΐ6Γ.6ΐ(α)6ΐ.αΓ 

* 01001901509080008 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. ■ Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 

































